ଭୁବନେଶ୍ୱରଃ ଲୋକପ୍ରିୟ ଓଡ଼ିଆ ରାପର୍ ସମୀର ରିଶୁ ମହାନ୍ତିଙ୍କର ଆଉ ଏ ନୂଆ ଗୀତ 'ଓଡ଼ିଆ ମୋ ଭାଷା' ରିଲିଜ୍ ହୋଇଯାଇଛି। ୟୁଟ୍ୟୁବ୍ରୁ ଆରମ୍ଭ କରି ଫେସ୍ବୁକ୍ ପର୍ଯ୍ୟନ୍ତ, ଚାରିଆଡ଼େ ଏହି ଗୀତକୁ ନେଇ ବେଶ୍ ଉତ୍ସାହ ଦେଖିବାକୁ ମିଳୁଛି। ପ୍ରଥମ ଓଡ଼ିଆ ରାପ୍ ଗୀତ 'ମୁଁ ହେଲି ଓଡ଼ିଆ' ମାଧ୍ୟମରେ ସେ ଖୁବ୍ ପରିଚିତ ହୋଇଥିଲେ। ସମୀରଙ୍କ ପ୍ରତି ଗୀତ ଭଳି ଏଥିରେ ମଧ୍ୟ ଓଡ଼ିଆ ଭାଷା, ଚାଲିଚଳଣି, ଓଡ଼ିଆ କଳା, ସଂସ୍କୃତି ସହ ଓଡ଼ିଶାର ଝଲକ ଦେଖିବାକୁ ମିଳୁଛି। ଗୀତଟିକୁ ସମୀର ନିଜେ ଲେଖିବା, ଗାଇବା ଓ ସଙ୍ଗୀତ ନିର୍ଦ୍ଦେଶନା ଦେବା ସହ ଏଥିରେ ଅଭିନୟ ମଧ୍ୟ କରିଛନ୍ତି।
ଏହି ଗୀତଟିକୁ ସମୀର ନିଜ ପିତାଙ୍କ ଦେହାନ୍ତ ହେବା ପରେ ଶୁଟ୍ କରିଛନ୍ତି। ତେଣୁ ଏହି ଗୀତରେ ଅନେକ ଭାବନା ସଂଲଗ୍ନ ହୋଇଥିବା ସେ କହିଛନ୍ତି। ଭୁବନେଶ୍ୱର, କଟକ, କୋଣାର୍କ, ପୁରୀ ଭଳି ସ୍ଥାନରେ ଏହି ଭିଡିଓଟି ଶୁଟିଂ ହୋଇଛି।
ସବୁଠୁ ବଡ଼ କଥା ହେଉଛି କରୋନା ମୁକାବିଲା ପାଇଁ ପୂରା ଦେଶକୁ ଲକ୍ଡାଉନ୍ କରାଯାଇଥିବା ସମୟରେ ଘରେ ବସି ବୋର୍ ହେଉଥିବା ଲୋକମାନଙ୍କର ଏହି ଗୀତଟି ବେଶ୍ ମନୋରୋଞ୍ଜନ କରିବ।
